CELEX: 62011TN0552
Language: da
Date: 2011-10-24 00:00:00
Title: Sag T-552/11: Sag anlagt den 24. oktober 2011 — Lito Maieftiko Gynaikologiko kai Cheirourgiko Kentro mod Kommissionen

7.1.2012   
            
            
               DA
            
            
               Den Europæiske Unions Tidende
            
            
               C 6/19
            
         Sag anlagt den 24. oktober 2011 — Lito Maieftiko Gynaikologiko kai Cheirourgiko Kentro mod Kommissionen
   (Sag T-552/11)
   2012/C 6/36
   Processprog: græsk
   
      Parter
   
   
      Sagsøger: Lito Maieftiko Gynaikologiko kai Cheirourgiko Kentro (Athen, Grækenland) (ved advokat E. Tzannini)
   
      Sagsøgt: Europa-Kommissionen
   
      Sagsøgerens påstande
   
   Sagsøgerne har nedlagt følgende påstande:
   
               —
            
            
               Sagsøgeren gives medhold i sagen.
            
         
               —
            
            
               Den anfægtede debetnota annulleres.
            
         
               —
            
            
               Sagsøgerens argumentation tages i betragtning, såfremt Retten vurderer, at de beløb, der fremgår af sagsøgerens opgørelse af 17. juni 2011, skal tilbagebetales.
            
         
               —
            
            
               Den anfægtede retsakt annulleres også for så vidt angår tredje rate, der ikke er blevet udbetalt.
            
         
               —
            
            
               De beløb, der eventuelt skal tilbagebetales, modregnes i tredje rate, der aldrig er blevet udbetalt, og som har været stillet i bero i fem år.
            
         
               —
            
            
               Det fastslås, at denne sag udgør en omstændighed, der afbryder forældelsen af retten til udbetaling af tredje rate.
            
         
               —
            
            
               Kommissionen tilpligtes at betale sagens omkostninger.
            
         
      Søgsmålsgrunde og væsentligste argumenter
   
   Sagsøgeren har med denne sag nedlagt påstand om annullation af Kommissionens afgørelse, der fremgår af debetnota nr. 3241109207 af 9. september 2011, og som vedrører sagsøgerens deltagelse i forskningsprogram nr. 510743 »WARD IN HAND«.
   Til støtte for søgsmålet har sagsøgeren anført følgende anbringender:
   
               —
            
            
               magtfordrejning fra Europa-Kommissionens side, idet den i strid med sine kontraktlige forpligtelser har anvendt en juridisk fiktion til at sidestille den manglende levering af time sheets med manglende levering af leveringspligtige ydelser
            
         
               —
            
            
               manglende begrundelse i den anfægtede debetnota og tilsidesættelse af det generelle retsprincip om, at en bebyrdende afgørelse skal ledsages af en begrundelse, således at dens lovlighed kan efterprøves, idet den anfægtede debetnota ikke indeholder nogen begrundelse
            
         
               —
            
            
               manglende hensyntagen til beviser
            
         
               —
            
            
               retlig fejl og manglende begrundelse, idet sagsøgte ikke har taget hensyn til sagsøgerens argumenter vedrørende de faktiske omstændigheder og har afvist disse på utilladelig vis og uden begrundelse
            
         
               —
            
            
               tilsidesættelse af princippet om beskyttelse af den berettigede forventning, idet sagsøgte på utilladelig vis undlod at udbetale den sidste rate i programmet til sagsøgeren og så bort fra al sagsøgerens arbejde fem år efter programmets afslutning.